2019 májusában a FINA által rendezett Champions Swim Series versenysorozat budapesti állomásán 200 méteres mellúszásban új egyéni csúccsal lett második, legyőzve Katie Meilit és Molly Hannist. A 2019-es junior vb-n 100 méter mellen nyolcadik, 200 méter mellen (olimpiai A szinttel) ötödik helyen végzett. 2019 novemberében megnyerte a dohai világkupa verseny 200 méteres mellúszó számát. A 2019-es rövid pályás úszó-Európa-bajnokság 50 méteren a 43., 100 méteren egyéni csúccsal a 33., 200 méteren újabb egyéni csúccsal a 14. helyezést szerezte meg. A tokiói olimpián 200 méteres mellúszásban a 25. helyen végzett.